**Likumprojekta “Grozījumi Ieroču aprites likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta “Grozījumi Ieroču aprites likumā”(turpmāk – likumprojekts)mērķis ir nodrošināt Ministru kabineta 2018. gada 4. septembra sēdē dotā uzdevuma (prot. Nr. 41 28. §) izpildi attiecībā uz nepieciešamajiem grozījumiem normatīvajos aktos ieroču aprites jomā.Likumprojekts stāsies spēkā vispārējā kārtībā atbilstoši Oficiālo publikāciju un tiesiskās informācijas likumam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts izstrādāts, lai nodrošinātu Ministru kabineta 2018. gada 4. septembra sēdes protokollēmumā (prot. Nr. 41 28. §) noteikto uzdevumu izpildi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2019. gada 10. aprīlī stājās spēkā Ieroču aprites likums (turpmāk – likums), ar kuru nacionālajos normatīvajos aktos tika pārņemtas Eiropas Parlamenta un Padomes 2017. gada 17. maija Direktīvas (ES) 2017/853, ar ko groza Padomes Direktīvu 91/477/EEK par ieroču iegādes un glabāšanas kontroli(turpmāk – Direktīva (ES) 2017/853) prasības.Izpildot Ministru kabineta 2018. gada 4. septembra sēdē dotā uzdevuma (prot. Nr. 41 28. §) izpildi attiecībā uz nepieciešamajiem grozījumiem normatīvajos aktos ieroču aprites jomā, tika izvērtētas Ieroču aprites likuma tiesību normas ar mērķi samazināt administratīvo slogu ieroču īpašniekiem.Likumprojekta 1.pants paredz izteikt 17.pantu“Ieroča iegādāšanās atļauja” jaunā redakcijā.Saskaņā ar likuma 17. panta pirmo daļu ieroča iegādāšanās atļauja ir derīga trīs mēnešus no dienas, kad Valsts policija pieņēmusi lēmumu par tās izsniegšanu. Atļauja dod tiesības:1) iegādāties tajā norādītos šaujamieročus, to munīciju, šaujamieroču maināmās būtiskās sastāvdaļas un lielas enerģijas pneimatiskos ieročus Latvijā no ieroču komersantiem, kuri saņēmuši speciālo atļauju (licenci) ieroču izgatavošanai vai realizēšanai, vai, saņemot atļauju ieroča ievešanai Latvijā, — no ārvalstu ieroču izgatavotājiem un tirdzniecības komersantiem saskaņā ar attiecīgās valsts likumiem;2) iegādāties tajā norādītos šaujamieročus, to munīciju, šaujamieroču maināmās būtiskās sastāvdaļas un lielas enerģijas pneimatiskos ieročus Latvijā vai ārvalstīs no personām;3) glabāt un pārvadāt tajā norādītos šaujamieročus, to munīciju, šaujamieroču maināmās būtiskās sastāvdaļas un lielas enerģijas pneimatiskos ieročus līdz to reģistrācijai Valsts policijā;4) šajā likumā noteiktajā kārtībā sporta federācijai iegādāties ieročus no šā likuma [94. panta](https://likumi.lv/ta/id/305818#p94) pirmajā daļā minētās valsts vai pašvaldību institūcijas, glabāt un pārvadāt šos ieročus, to munīciju un šaujamieroču maināmās būtiskās sastāvdaļas līdz to reģistrācijai Valsts policijā.Likumprojekta 1.panta likuma 17.panta pirmās daļas jaunā redakcija saglabā šobrīd noteikto ieroča iegādāšanas atļaujas derīguma termiņu un personai piešķiramo ar ieroča iegādāšanas atļauju tiesību apjomu, bet arī redakcionāli precizē tiesību normas. Apvienojot likuma 17.panta pirmās daļas 1. un 2. punktu no tiesību normām tiek izslēgts regulējums, kas dublējās ar citām likuma tiesību normām. Likuma X nodaļas “A, B, C un D kategorijas ieroču, to maināmo būtisko sastāvdaļu un munīcijas ievešana Latvijā, izvešana no Latvijas, kā arī iegāde un realizēšana Eiropas Savienības dalībvalstīs vai Eiropas Ekonomikas zonas valstīs, vai trešās valstīs” tiesību normas detalizēti nosaka A, B, C un D kategorijas ieroču, to maināmo būtisko sastāvdaļu un munīcijas iegādes nosacījumus ārpus Latvijas Republikas. Papildus tiek precizēta tiesību normās lietotā terminoloģija atbilstoši likumā lietotajai terminoloģijai. Piemēram, tiek izslēgts jēdziens “ieroču tirdzniecības komersants”, jo likuma tiesību normās tiek izmantots jēdziens “ieroču komersants” saskaņā ar likuma 1.panta 19.punktā sniegto skaidrojumu. Šobrīd likuma 17. panta otrā daļa nosaka, ka ieroča iegādāšanās atļauja nav nepieciešama, ja persona, kurai ir ieroča nēsāšanas atļauja, glabāšanas atļauja vai ieroču kolekcijas atļauja, iegādājas tādas pašas kategorijas un lietojuma šaujamieroci, tā maināmās būtiskās sastāvdaļas vai lielas enerģijas pneimatisko ieroci Latvijā no citas personas. Likumā esošās tiesība normas samazināja administratīvo slogu ieroču īpašniekiem, tomēr nepilnvērtīgā apjomā, jo piešķīra iespēju tāda paša lietojuma ieroci iegādāties administratīvi atvieglotā procesā, bet tikai vienas tehniskās kategorijas ietvarā. Likumprojekta 1.pantā ietvertā 17. panta otrā daļa paredz iespēju medību un pašaizsardzības ieroču īpašniekiem tāda paša lietojuma ieroci iegādāties administratīvi atvieglotā procesā – bez ieroča iegādāšanas vai realizēšanas atļaujas, neatkarīgi no ieroča tehniskās kategorijas. Vienlaikus vērā tiek ņemts likumā ietvertais regulējums, kas iedala medību ieročus medību garstobra- gludstobra un medību garstobra-vītņstobra šaujamieročos, veidojot medniekiem divas atšķirīgas procedūras to iegūšanai. Sporta ieroču īpašniekiem nebija iespējams veikt precizējumus administratīvā sloga mazināšanai, jo Latvijas Republikā salīdzinājumā ar citām Eiropas Savienības dalībvalstīm sportistiem saskaņā ar likuma tiesību normām ir iespējams iegādāties sporta lietojumam A6, A7 un A8 kategorijas ieročus, kas saskaņā ar Direktīvas (ES) 2017/853 tiesību normām ir uzskatāmi par īpaši bīstamiem no sabiedriskas kārtības un drošības viedokļa. Ņemot vēra minēto, sporta ieroču īpašniekiem ir nepieciešams arī atvieglotā ieroču iegādāšanas procedūrā atstāt sasaisti ne tikai ar lietojuma veidu, bet arī ar tehnisko kategoriju. Ar minētajiem grozījumiem likuma 17. panta otrajā daļā tiks sasniegts mērķis - samazināt administratīvos šķēršļus (jeb administratīvo slogu) personām, tādējādi veicinot administratīvo procedūru vienkāršošanu, kā arī paaugstinot publiskās pārvaldes sniegto pakalpojumu kvalitāti un pieejamību.Likumprojekta 2.pants paredz izteikt likuma 20.pantu“Ieroča realizēšanas atļauja” jaunā redakcijā, pamatojoties uz analoģisko koncepciju, kas ir ietverta likumprojekta 1.pantā. Likumprojekta 2.pants paredz izteikt likuma 20.panta pirmo daļu jaunā redakcijā saglabājot šobrīd noteikto ieroča realizēšanas atļaujas derīguma termiņu, nodrošinot nepārprotamu skaidrību par tiesībām, kas var tikt īstenotas, saņemot realizēšanas atļauju. Likumprojekta 2.panta likuma 20.panta pirmās daļas 2.punkts nosaka, ka atļauja dod tiesības šajā likumā noteiktajā kārtībā nodot dezaktivēšanai tajā norādīto šaujamieroci, šaujamieroča maināmās būtiskās sastāvdaļas un lielas enerģijas pneimatisko ieroci ieroču komersantam. Šobrīd šāda tiesība ir atrodama tikaiMinistru kabineta 2019.gada 21.maijā noteikumu Nr. 210 “Noteikumi par ieroču un munīcijas apriti” 48.4.apakšpunktā. Savukārt Likumprojekta 2.panta likuma 20.panta pirmās daļas 3.punkts nosaka, ka atļauja dod tiesības šajā likumā noteiktajā kārtībā glabāt un pārvadāt tajā norādīto šaujamieroci, tā munīciju, šaujamieroča maināmās būtiskās sastāvdaļas un lielas enerģijas pneimatisko ieroci līdz šaujamieroča, šaujamieroča maināmās būtiskās sastāvdaļas un lielas enerģijas pneimatisko ieroča realizācijai. Minētas tiesību normas novērš esošo izlaidumu likuma 20.panta pirmajā daļā. Attiecīgs tiesību apjoms tiek noformulēts pēc analoģijas ar likuma 17.panta pirmās daļas 2.punktu.  Likumprojekta 2.pants paredz izteikt 20.panta otro daļu jaunā redakcijā pēc antoloģijas ar likumprojekta 1.panta likuma 17.panta otrās daļas jaunu redakciju, lai izveidotu savstarpēji saistītu ieroča iegādāšanās un realizēšanas sistēmu un piemērot vienotus administratīvā sloga mazināšanas principus. Saskaņā ar likuma 28. panta pirmo daļu fiziskā persona, pirms šaujamieroča (izņemot medību šaujamieroci) vai lielas enerģijas pneimatiskā ieroča pirmreizējas iegādes, nokārto kvalifikācijas pārbaudījumu par ieroču un munīcijas aprites kārtību un apliecina prasmi rīkoties ar ieroci. Lai nodrošinātu drošu un normatīvajiem aktiem atbilstošu ieroču un munīcijas apriti*,*  **a**tbilstoši Ministru kabineta 2019. gada 21. maija noteikumu Nr. 211 “Noteikumi par ieroču atļaujām un par ieroču izņemšanu un iznīcināšanu” un Ministru kabineta 2019.gada 7.maija noteikumu Nr.188 “Licences izsniegšanas kārtība komercdarbībai ar ieročiem, munīciju un speciālajiem līdzekļiem un valsts nodevas maksāšanas kārtība un apmērs” kvalifikācijas pārbaudījumu par ieroču un munīcijas aprites kārtību ir nepieciešams kārtot arī komersanta un juridiskās personas, kas saņēma ieroča glabāšanas atļauju, darbinieki, individuālais komersants un komersanta amatpersonas, kuriem saskaņā ar darba pienākumiem ir pieejami ieroči, munīcija un to sastāvdaļas).Ņemot vērā minēto, likumprojekts paredz precizēt likuma 28. panta redakciju. Tādējādi likumprojekts paredz, ka kvalifikācijas pārbaudījumu par ieroču un munīcijas apriti kārto:1) fiziskās personas pirms šaujamieroča (izņemot medību šaujamieroci) vai lielas enerģijas pneimatiska ieroča (izņemot medību lielas enerģijas pneimatiska ieroča) pirmreizējas iegādes;2) ieroču komersanta vai juridiskās personas darbinieks, kuriem saskaņā ar darba pienākumiem pieejami ieroči un munīcija, un to sastāvdaļas, kā arī fiziskās personas, kurām saskaņā ar juridiskās personas darbību ir pieejami ieroči un munīcija (izņemot fiziskās personas, kurām pieejami salūtieroči (akustiskie ieroči) darbībai kultūras jomā vai vēstures notikumu atveidošanai);3) individuālais komersants un komersanta amatpersonas, kurām saskaņā ar darba pienākumiem ir pieejami ieroči, munīcija un to sastāvdaļas; 4) fiziskās personas, kurām ieroča (izņemot medību šaujamieroci) glabāšanas atļauja vai nēsāšanas atļauja anulēta par ieroča vai munīcijas iegādāšanās, reģistrēšanas, glabāšanas, nēsāšanas, pārvadāšanas vai realizēšanas noteikumu pārkāpumiem.Likumprojekts paredz izteikt likuma 38. panta “Ieroča realizēšana” nosaukumu jaunā redakcijā, ka arī paplašināt regulējumu arī attiecībā uz šāviena trokšņa slāpētāju (klusinātāju). Šobrīd likumā ir atrodamas tiesību normas par to, kādā veidā un kādus nosacījumus ievērojot medību un sporta ieroča īpašnieki var iegādāties trokšņa slāpētāju (klusinātāju), bet likumā nav atrodams regulējums, kādā veidā un kādus nosacījumus ievērojot, medību un sporta ieroča īpašnieki var to realizēt. Pašreiz likuma 50. panta trešā daļa skaidri nenoteic, kāda atļauja ir nepieciešama, pēc kuras saņemšanas trešo valstu pilsoņi, tostarp Ziemeļatlantijas līguma organizācijas dalībvalstu pilsoņi, ir tiesīgi pārvadāt caur Latvijas teritoriju atļaujā norādītos ieročus, to maināmās būtiskās sastāvdaļas un munīciju, kā arī iegādāties ierocim atbilstošu munīciju. Tāpat arī likuma 77. panta pirmā daļa skaidri nenoteic, kāda atļauja ir nepieciešama, pēc kuras saņemšanas ieroču komersantam ir tiesības pārsūtīt šaujamieročus, to maināmās būtiskās sastāvdaļas, munīciju un lielas enerģijas pneimatiskos ieročus uz citām Eiropas Savienības dalībvalstīm un Eiropas Ekonomikas zonas valstīm. Ņemot vērā minēto, lai būtu skaidri saprotams, kāda atļauja nepieciešama likuma 50. panta trešajā daļā un 77. panta pirmajā daļā noteikto darbību veikšanai, likumprojekts paredz attiecīgi precizēt likuma 50. panta trešo daļu un 77. panta pirmo daļu, nosakot, kāda atļauja nepieciešama – pārvadāšanas vai pārsūtīšanas atļauja. Likumprojekts paredz papildināt likuma 83.panta pirmās daļas 4.punktu pēc vārda “sastāvdaļas” ar vārdiem “kā arī remontā nodotos vai saņemtos šaujamieročus vai lielas enerģijas pneimatiskus ieročus”, tādējādi nodrošinot pilnīgu ieroču izsekojamību.Likumprojekts paredz papildināt likuma 90. panta pirmo daļu ar 8.punktu, paredzot Valsts policijai tiesības izņemt fizisko un juridisko personu ieročus, to būtiskās sastāvdaļas, ja nepieciešams noskaidrot apstākļus gadījumā, kad reģistrācijai iesniegtajam šaujamierocim, būtiskajai sastāvdaļai vai lielas enerģijas pneimatiskajam šaujamierocim nesakrīt normatīvajos aktos par ieroču un munīcijas apriti noteiktie dati, kurus Valsts policija pārbauda, veicot šaujamieroča, būtiskās sastāvdaļas vai lielas enerģijas pneimatiskā šaujamieroča reģistrāciju. Piemēram, nesakrīt ieroču atļaujā vai Ieroču reģistrā un uz paša šaujamieroča esošais marķējums vai tās neatbilst Direktīvas (ES) 2017/853) prasībām. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Valsts policija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojektā paredzētais tiesiskais regulējums attieksies uz personām, kuras vēlēsies iegādāties ieroci, ieroču īpašniekiem un Valsts policijas amatpersonām saistībā ar tiesībām likumā noteiktajos gadījumos izņemt ieročus, munīciju, to sastāvdaļas. Saskaņā ar Iekšlietu ministrijas Informācijas centra publicēto pārskatu par ieroču īpašniekiem (fiziskām personām) un to īpašumā esošajiem ieročiem Latvijas Republikā (2020.gada maijā):1. reģistrēti 38 lielas enerģijas pneimatisko ieroču īpašnieki;2. reģistrēti 39 lielas enerģijas pneimatiskie ieroči;3. reģistrēti 24 022 gāzes ieroču īpašnieki;4. reģistrēti 30 434gāzes ieroči;5. reģistrēti 32 296 šaujamieroču īpašnieki;6. reģistrējamo šaujamieroču kopskaits – 70 679, no tiem:6.1. medībām – 59 142;6.2. sportam – 472;6.3. pašaizsardzībai – 11 016. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs tiks samazināts fiziskajām un juridiskajām personām, kuras realizēs vai iegādāsies Latvijā reģistrētus šaujamieročus vai lielas enerģijas pneimatiskos ieročus. |
| 3. | Administratīvo izmaksu monetārs novērtējums | Likumprojekts šo jomu neskar |
| 4. | Atbilstības izmaksu monetārs novērtējums | Likumprojekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nav |
| 2. | Atbildīgā institūcija | Iekšlietu ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tika nodrošināta saskaņā ar Ministru kabineta 2009.gada 25.augusta noteikumiem Nr.970 “Sabiedrības līdzdalības kārtība attīstības plānošanas procesā”, sagatavojot un publicējot paziņojumu par līdzdalības procesu. |
| 2. | Sabiedrības līdzdalība projekta izstrādē | Lai nodrošinātu efektīvu, atklātu, ietverošu, savlaicīgu un atbildīgu sabiedrības līdzdalību un sabiedrības pārstāvjiem nodrošinātu iespēju piedalīties sabiedriskajā apspriedē, iesaistīties publiskajā apspriešanā, kā arī rakstiski sniegt viedokli par Ministru kabineta projektu tā izstrādes stadijā, projekts 2020.gada 28.decembrī ievietots Iekšlietu ministrijas mājas lapā sadaļas „Aktualitātes” apakšsadaļas “Sabiedrības līdzdalība”, apakšsadaļas “Attīstības plānošanas dokumenti un tiesību aktu projekti” apakšsadaļā ”Diskusiju dokumenti”, tīmekļvietnes adrese: <https://www.iem.gov.lv/lv/likumprojekts-grozijumi-ierocu-aprites-likuma-0> . |
| 3. | Sabiedrības līdzdalības rezultāti | Tiks aizpildīts atbilstoši sabiedrības līdzdalības rezultātiem. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts policija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojektā paredzētais tiesiskais regulējums pēc būtības neietekmē tā izpildē iesaistīto institūciju funkcijas un uzdevumus; papildu cilvēkresursi nav nepieciešami.Jaunu institūciju izveide, esošo institūciju likvidācija vai reorganizācija nav paredzēta. |
| 3. | Cita informācija | Nav |

|  |  |
| --- | --- |
| Iekšlietu ministrs | Sandis Ģirģens |
| Vīza: valsts sekretārs | Dimitrijs Trofimovs |

Melkers 67208232

andris.melkers@vp.gov.lv